CELEX: 32011R0259
Language: sk
Date: 2011-03-16 00:00:00
Title: Nariadenie Komisie (EÚ) č. 259/2011 zo 16. marca 2011 , ktorým sa mení a dopĺňa nariadenie (EÚ) č. 642/2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín

17.3.2011   
            
            
               SK
            
            
               Úradný vestník Európskej únie
            
            
               L 70/31
            
         NARIADENIE KOMISIE (EÚ) č. 259/2011
   zo 16. marca 2011,
   ktorým sa mení a dopĺňa nariadenie (EÚ) č. 642/2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 v spojení s jeho článkom 4,
   keďže:
   
               (1)
            
            
               V článku 5 nariadenia Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007 (2), pokiaľ ide o dovozné clá pre sektor obilnín, sú ustanovené komponenty určujúce reprezentatívne dovozné ceny cif uvedené v článku 136 ods. 2 nariadenia (ES) č. 1234/2007 v prípade obilnín uvedených v článku 2 ods. 1 nariadenia (EÚ) č. 642/2010.
            
         
               (2)
            
            
               V článku 2 ods. 1 a v článku 5 ods. 1 nariadenia (EÚ) č. 642/2010 sa uvádza bežná pšenica vysokej kvality, v prílohe III k tomuto nariadeniu sú však zahrnuté cenové ponuky na burze a referenčné odrody aj pre bežnú pšenicu strednej a nízkej kvality. Z dôvodu konzistentnosti je vhodné z prílohy vyňať ponuky a odrody pre bežnú pšenicu strednej a nízkej kvality.
            
         
               (3)
            
            
               Nariadenie (EÚ) č. 642/2010 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Príloha III k nariadeniu (EÚ) č. 642/2010 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. marca 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 187, 21.7.2010, s. 5.
   
      PRÍLOHA
      
         
            „PRÍLOHA III
            
               Cenové ponuky na burze a referenčné odrody
            
            
                        Produkt
                     
                     
                        Obyčajná pšenica
                     
                     
                        Tvrdá pšenica
                     
                     
                        Kukurica
                     
                     
                        Ostatné kŕmne obilniny
                     
                  
                        Štandardná kvalita
                     
                     
                        Vysoká
                     
                     
                         
                     
                     
                         
                     
                     
                         
                     
                  
                        Referenčná odroda (druh/trieda) pre cenovú ponuku na burze
                     
                     
                        Tvrdá červená jarná č. 2
                     
                     
                        Tvrdá žltá Durum č. 2
                     
                     
                        Žltozrnná kukurica č. 3
                     
                     
                        Americký (USA) jačmeň č. 2
                     
                  
                        Cenová ponuka na burze
                     
                     
                        Minneapolis Grain Exchange
                     
                     
                        Minneapolis Grain Exchange (1)
                        
                     
                     
                        Chicago Board of Trade
                     
                     
                        Minneapolis Grain Exchange (2)
                        
                     
                  
      
      
         (1)  Ak nie je k dispozícii žiadna cenová ponuka, ktorá sa môže použiť na výpočet reprezentatívnej dovoznej ceny cif, použijú sa cenové ponuky fob verejne dostupné v USA.
      
         (2)  Ak nie je k dispozícii žiadna cenová ponuka, ktorá sa môže použiť na výpočet reprezentatívnej dovoznej ceny cif, použijú sa najreprezentatívnejšie cenové ponuky fob verejne dostupné v USA.“